*EGYÜTTMŰKÖDÉSI MEGÁLLAPODÁS*

amely létrejött egyrészről a **Waldorf Társas Kör Egyesület** (Székhely: 9700 Szombathely, Sorok utca 44., adószám: 18886339-1-18), képviseli: Husz Balázs elnök, mint fenntartó (továbbiakban: **Fenntartó Egyesület**), másrészről a

**Perintparti Szó-fogadó Szombathelyi Waldorf Óvoda, Általános Iskola, Gimnázium és Alapfokú Művészeti Iskola** (9700 Szombathely, Sorok utca 44., adószám: 18893861-2-18), képviseli Juhász Júlia kinevezett igazgatót helyettesítő személy, mint intézmény, továbbiakban: **Intézmény** (együttesen: **Felek**) között.

**1.** A megállapodás célja a felek egyenrangúságán alapuló kölcsönös együttműködés megteremtése, a felekre kötelező Waldorf-kerettanterv és a Waldorf Óvodapedagógiai Program előírásának megfelelően, a fenntartóra kötelező jogi szabályozás és intézményi önigazgatás Waldorf-pedagógiai működési alapelvének maradéktalan biztosítása érdekében egyaránt.

**2.** A Felek kölcsönösen kinyilvánítják abbéli szándékukat, hogy a fentieknek megfelelően a Fenntartó Egyesület a Waldorf Kerettantervvel és a WOP-pal összhangban a jogszabályban biztosított fenntartói jogokat az Intézménnyel együttműködve gyakorolja.

A Fenntartó Egyesület és az Intézmény ennek megvalósítására a jelen megállapodásba foglalt együttműködési rendet alkotják meg, melyek részletezése, az egyes együttműködési területek kijelölése, az azokhoz tartozó eljárási rendek és felelős személyek megjelölése jelen megállapodás 4-12. pontjaiban kerülnek rögzítésre.

**3.** A Felek együttműködésük alapjaként kölcsönösen elfogadják szervezeteik egyenrangúságát, egymás feladatait és felelősségét, és a fenntartói jogok gyakorlására és feladatok ellátására olyan átlátható szervezeti és működési struktúrát dolgoznak ki, amelyben a kölcsönösséget és a bizalmat részesítik előnyben.

**4.** *Az intézmény létesítése (alapító okirat tartalma), nevének, gazdálkodási jogkörének megállapítása, átszervezése (alapító okirat módosítása), megszüntetése, tevékenységi körének módosítása, fenntartói jog átadása.*

Egyesület kezdeményezheti, a változtatás iránti kezdeményezést tartalmazó egyesületi közgyűlési határozat Elnökség általi megküldésével az Intézmény Tanári- és Óvónői Konferenciájának (továbbiakban TK/ÓK) vezetője felé.

Az Elnökség a közgyűlési javaslat létrejöttétől számított 8 napon belül továbbítja azt. Az intézmény részéről 15 napon belül jön vissza a válasz a Fenntartó Egyesület elnöksége felé.

Ha nincs egyetértés, akkor a Fenntartó Egyesület által kezdeményezett változtatást elvetettnek kell tekinteni. Ez alól kivételt képeznek azok a jogszabályi előírások, ahol a közgyűlés kezdeményezésének elutasítása jogszabálysértő állapotot idézne elő, itt az azonnali végrehajtás az elvárt, a kezdeményezésről, annak indokáról, és elmaradása esetére várható következményekről a Fenntartó Egyesület elnöksége a közgyűlési döntéstől számított 8 napon belül tájékoztatni köteles a jelen pontban megjelölt személyeket.

Amennyiben az Intézmény részéről az álláspont kialakításához további egyeztetésre van szükség, úgy a fenti 15 napon belül az Intézményi Tanács (továbbiakban: IT) összehívását kezdeményezi, ahol sikerülhet döntést hozni.

**5.** *Térítési díj, tandíj szabályozása, szociális kedvezmények feltételei.* A Fenntartó Egyesület állapítja meg a mértékét, de az Intézmény szedi be.

Egyesület kezdeményezheti, a változtatás iránti kezdeményezést tartalmazó egyesületi közgyűlési határozat Elnökség általi megküldésével az Intézmény Tanári- és Óvónői Konferenciájának (továbbiakban TK/ÓK) vezetője felé.

Az Elnökség a közgyűlési javaslat létrejöttétől számított 8 napon belül továbbítja azt. Az intézmény részéről 15 napon belül jön vissza a válasz a Fenntartó Egyesület elnöksége felé.

Ha nincs egyetértés, akkor a Fenntartó Egyesület által kezdeményezett változtatást elvetettnek kell tekinteni. Ez alól kivételt képeznek azok a jogszabályi előírások, ahol a közgyűlés kezdeményezésének elutasítása jogszabálysértő állapotot idézne elő, itt az azonnali végrehajtás az elvárt, a kezdeményezésről, annak indokáról, és elmaradása esetére várható következményekről a Fenntartó Egyesület elnöksége a közgyűlési döntéstől számított 8 napon belül tájékoztatni köteles a jelen pontban megjelölt személyeket.

Amennyiben az Intézmény részéről az álláspont kialakításához további egyeztetésre van szükség, úgy a fenti 15 napon belül az Intézményi Tanács (továbbiakban: IT) összehívását kezdeményezi, ahol sikerülhet döntést hozni.

**6.** *A tanévben indítható osztályok, óvodai csoportok száma, óvodai felvétel, nyitva tartás meghatározása.*

Intézmény a TK/OK vezetőin keresztül kezdeményezi, de az indítvány legkésőbb május utolsó munkanapja előtt 45 nappal meg kell, hogy érkezzen a Fenntartó Egyesület elnöksége felé. A Fenntartó Egyesület elnökségének 15 napon belül van lehetősége az IT összehívására egyeztetés céljából. A kérdésben a Fenntartó Egyesület közgyűlése dönt az Intézmény javaslata, avagy az IT döntése szerint.

**7.** *Tantárgyfelosztás, továbbképzési program jóváhagyása.*

Az Intézmény kezdeményezi, a TK/OK vezetője nyújtja be a Fenntartó Egyesület elnöksége felé a költségvetési igényekkel együttesen, ennek határideje tehát a mindenkori költségvetési igények leadásának határideje. A Fenntartó Egyesület közgyűlése hagyja jóvá az előterjesztett anyagot.

**8.** *Pedagógiai program, házirend ellenőrzése.*

Az Intézmény kezdeményezi a dokumentumok megváltoztatását, a TK/OK vezetőjén keresztül, a kész javaslatot annak elkészültét követően megküldi a Fenntartó Egyesület elnökségének, a Fenntartó Egyesület közgyűlése hagyja jóvá az előterjesztett anyagot.

**9.** *Pedagógiai program végrehajtásának, szakmai munka eredményességének értékelése.*

Beszámolási kötelezettség teljesítése, a mindenkori Igazgató beszámolója foglalja magában, elkészítésében a TK/OK és különösen annak vezetői segítik az Igazgatót. Az értékelés átadása úgyszintén a Fenntartó Egyesület elnöksége felé történik, határideje július 31.

**10.** *Pedagógus továbbképzés területén a továbbképzési program - beiskolázási terv - pedagógiai program összhangját, továbbképzési program/beiskolázási terv végrehajtásának törvényességét, a költségvetés terhére vonatkozó kötelezettségvállalás szabályainak megtartását.*

A 9-es pontban rögzített módon elkészített és megküldött beszámoló alapján alátámasztva a Fenntartó Egyesület közgyűlése határoz a kérdésben.

**11.** *Az intézmény SZMSZ-ének gondozása.*

Intézményi feladat és jogosultság, a Fenntartó Egyesület a törvényességi oldalról tekinti át.

A Fenntartó Egyesület elnöksége jelzi, ha SZMSZ változtatás szükséges törvényi okokból, és a kérdést az IT elé tárja, oly módon, hogy a jogszabályváltozás tudomására jutásától számított 8 napon belül ezt jelzi az Intézmény felé. Egyhangúlag elfogadtuk a 15 napon belül IT ülést kezdeményez.

Bármilyen egyéb okból szükségessé vagy kívánatossá vált változtatás kezdeményezése az Intézmény lehetősége, a TK/OK vezetője a kész javaslatot annak elkészültét követően megküldi a Fenntartó Egyesület elnökségének, aki elvégzi annak törvényességi vizsgálatát, és vagy legitimálja az átadott anyagot, vagy 15 napon belül IT ülést kezdeményez, ahol kifejti álláspontját, és további munkára az anyagot visszaadja.

**12.** *Tanévenként egyszer intézményvezető átfogó beszámoltatása, a beszámoló elfogadása.*

Az Intézmény igazgatója a jelen megállapodás 9. pontjában megfogalmazott beszámoló elkészítésének és átadásának útján teljesíti. A beszámoló értékelése és elfogadása A Fenntartó Egyesület közgyűlésének feladata.

**13.** Felek jelen szerződést elolvasás és közös értelmezés után, mint akaratukkal mindenben egyezőt, arra feljogosított képviselőik útján írták alá.

Szombathely, 2016. október 19.

**Perintparti Szó-fogadó Waldorf Óvoda, Általános Iskola és Gimnázium**

*Juhász Júlia* megbízott igazgatót helyettesítő személy

**Szombathelyi Waldorf Társas Kör Egyesület**

*Husz Balázs* elnök